Com planificar una correcta posada a punt? | Extrem Team\nanalitzem la clau de l'èxit de qualsevol procés d'entrenament. La posada a punt pel gran dia: el dia de la competició, el dia d'aconseguir el gran objectiu.\nEls processos d'entrenament consten de diferents accions que ben conjuntades -això és imprescindible- van desenvolupant el nostre cos perquè cada vegada tingui més nivell físic i pugui rendir al màxim nivell en el moment que ens interessi.\nAixò ho podrem aconseguir si fem una bona posada a punt en el moment adequat.\nHo he dit en anteriors ocasions, l'entrenament no s'emmagatzema ni s'acumula.\nNo obstant això, encara hi ha gent que creu que, perquè ha entrenat hores i hores i ha acumulat un munt de treball, tindrà la garantia de tenir un rendiment perfecte. I això no és així. Fa poc un esportista amateur, em comentava que feia molt volum d'entrenament, que fins i tot doblava matí i tarda, però que veia que no millorava. Se sentia estancat i de vegades no podia seguir a gent que entrenava molt menys que ell i de menor nivell. La meva resposta va ser que estava esgotat, que no podia ser possible que el seu cos assimilés els volums d'entrenament que m'explicava a més de portar a terme la seva rutina laboral diària. Ell em va respondre que els professionals entrenaven fins i tot més hores que ell i que no els passava res d'això. La meva resposta: si, dediquen més hores, però part d'aquestes són per a recuperar-se de la feina realitzada, no són només hores de matxacar-se!\nAmb això em vaig adonar que hi ha molta gent que encara no entén el que he esmentat al principi: entrenar és la combinació perfecta de diferents accions: treball físic, recuperació, nutrició, psicologia, descans, fisiologia, etc. i que si descuides qualsevol d'aquestes accions, les altres se'n ressenten i deixen de ser efectives.\nAixò és entrenar i contra entrenar al mateix temps!\nI és que pensar que podem fer unes sèries duríssimes al matí i a la tarda anar-nos-en a ballar sevillanes i que això no ens afectarà, és un gran error i és el motiu pel qual molts "salvatges" fan entrenaments de campió olímpic i després es pregunten perquè no rendeixen.\nDit això, la qüestió de la que volia parlar és que un cop haguem realitzat bé durant un temps un procés d'entrenament, perquè aquest funcioni com un motor ben afinat hem de fer la posada a punt per al gran dia.\nEm refereixo al fet que cal establir una sèrie de passos a realitzar per arribar en òptimes condicions a una competició o objectiu.\nTenir clar que el nostre cos no pot arribar cansat, ni física ni mentalment, que no podem arrossegar sobrecàrregues musculars o alguna tendinitis per haver abusat dels entrenaments dels últims dies i que el nivell dels nostres "dipòsits" ha d'estar al màxim. Et pot aportar més no fer les coses malament, que la suma de tot el que facis bé.\nAquest procés de posada a punt ha d'estar ben planificat en el nostre pla d'entrenament. Cal tenir ple coneixement del que li costa al nostre cos recuperar-se de "les pallisses", perquè segons això, necessités més o menys temps d'execució.\nHabitualment el que es fa és disminuir volum i augmentar la intensitat a mesura que s'acosta la competició. Això està bé sempre que assimilem bé la intensitat i les seves conseqüències immediates. Si ens passem i és molt alta, ens costarà molt de temps recuperar, i això ens podria portar a tenir un grau de cansament extra el dia de la cursa. Hi ha qui no sap perquè un dia fa unes sèries molt dures súper bé, les vol repetir al cap d'un parell de dies i no pot ni amb la primera ... i no entén el perquè!\nPer tant per fer una bona posada a punt el treball a realitzar és el just perquè la regeneració del nostre cos sigui completa\nsense deixar que el nostre nivell disminueixi i sense intentar millorar-els últims dies. Això ho aconseguirem amb un bon coneixement de nosaltres mateixos i una planificació ben afinada.\nI molt important: res de provar-se dos dies abans d'una competició per veure com anem! Perquè el que passarà és que estaràs esgotat abans de prendre la sortida.\nNo t'obsessionis en ser més fort, obsesiona't en no cometre errors, un error és suficient per inutilitzar totes les teves hores d'entrenament.


Gaudir i aprendre a través de tallers de cuina, xerrades sobre gastronomia, presentacions de productes, i preparació de plats en directe.\nExperimentar amb els productes de la terra i seguir el seu procés, des de la seva elaboració fins que arriben al plat.\nAssaborir el plaer de la cuina de la nostra terra a través de degustacions i tastos de productes.\nL’experiència del descobriment\nDescobrir, sentir i adquirir els millors productes de Catalunya, veritables joies del nostre patrimoni gastronòmic a través de la nostra botiga.\nLa Domus vol posicionar la comarca de La Selva com un territori d’excel·lència en l’alimentació, posant en valor els actius de la comarca i de Catalunya al voltant de la gastronomia, la cultura, la sostenibilitat alimentària i el turisme.\nMillorar la competitivitat de la indústria alimentària de la comarca, a partir de la dinamització de la plataforma d’innovació en gastronomia industrial i la creació de serveis de suport a la innovació alimentària\nGenerar un entorn favorable que afavoreixi la formació i el flux de talent al territori al voltant de la indústria alimentària i la gastronomia, com a elements fonamentals per la dinamització econòmica i social.\nCrear sinergies entre els diferents agents econòmics i socials de la comarca, especialment amb el sector turístic, per generar nova activitat econòmica i la creació de nous llocs de treball.\nEL NOM: EL LLIBRE DEL SENT SOVÍ\nUn “bon home i bon cuiner”, potser un monjo o el cuiner reial de Pere el Cerimoniós, va escriure, a la primera meitat del segle XIV (1312), el llibre anomenat de Sent Soví. Aquest receptari medieval, redactat en català, és el llibre de cuina més antic d’Europa escrit en llengua vernacle.\nLes seves més de dues-centes receptes van tenir gran influència aleshores i, avui, ja al segle XXI, tornen a prendre vida en aquesta domus, la casa de la tradició gastronòmica catalana.


Com funciona un espectrofotòmetre? | Institut Moisès Broggi\nIniciDepartamentsExperimentalsCom funciona un espectrofotòmetre?\nCom funciona un espectrofotòmetre?\nCom ja vam explicar en l’article del juny del 2017, el passat curs vam guanyar el premi al millor video del VI Concurs de Cristal·lització a l’Escola de la Facultat de Ciències de la Terra de la Universitat de Barcelona, dins del projecte de 3r d’ESO Estrumetacles.\nAmb aquest premi l’Institut Moisès Broggi, a través del Departament de Ciències Experimentals ha adquirit un espectrofotòmetre portàtil per l’alumnat de física, química i biologia, i pels estudiants que vulguin fer un treball de recerca on el necessitin.\nIntentarem explicar-vos què és aquest aparell i per què pot ser molt útil.\nUn espectrofotòmetre és un aparell de mesura usat en la física òptica. Serveix per mesurar (en funció de la longitud d’ona, λ) la relació entre valors d’una mateixa magnitud fotomètrica relatius a dos feixos de radiacions. Mirem d’anar a pams:\nLa longitud d’ona, λ és la magnitud física que indica la distància entre el principi i el final d’una ona completa (cicle). És la separació espacial existent entre dos punts amb l’estat de moviment idèntic.\nA física, la radiació és l’emissió d’energia a l’espai en forma d’ones (electromagnètiques –com la llum – o gravitatòries) o bé en forma de partícules altament energètiques (neutrins, protons, ions, etc.).\nEls espectrofotòmetres s’utilitzen als laboratoris de química per a la quantificació de substàncies i microorganismes. Aquest instrument té la capacitat de projectar un feix de llum monocromàtica a través d’una mostra i mesurar la quantitat de llum que és absorbida per aquesta mostra. Això permet fer dues funcions bàsiques:\nDonar informació sobre la naturalesa de la substància en la mostra\nIndicar indirectament quina quantitat de la substància que ens interessa és present en la mostra.\nCom funciona un espectrofotòmetre? Aquest és l’esquema bàsic d’un espectrofotòmetre per dins.\nS’hi veu una font emissora de radiació electromagnètica (light source). Es fa pasar aquest raig de llum per un sistema que fa que hi hagi un únic tipus de llum (com un filtre, una lent; monochromator) i que fa que incideixi perpendicularment a la mostra dins la cubeta (sample, cuvette). Just davant trobem el dispositiu que permet triar la longitud d’ona que ha d’incidir sobre la mostra. El dispositiu es diu reixeta de difracció (adjustable aperture). A la sortida un sistema electrònic, el lector, (photoresistor, amplifier) rep i analitza la quantitat de llum que li arriba.\nDe fet, al lector, té presents dues mesures de la intensitat de la llum:\n1) La primera mesura és la intensitat de radiació que arribaria al lector si no hi hagués la mostra i és I0 .\n2) La segona mesura es fa amb la intensitat de la llum que arriba al lector, després de passar per la mostra I.\nSi treballem amb mostres que absorbeixen radiació, lògicament I <I0 (surt menys intensitat de llum que la que ha entrat).\nLa relació entre I i I0 s’expresa de dues maneres. La relació directa és la transmitància (T). El logaritme negatiu de la transmitància és l’absorbància (A). Actualment, s’utilitza molt més l’absorbància que la transmitància.\nLes expressions matemàtiques són:\nLa transmitància (T); T= I / I0 i per tant, l’absorbància (A) és A = -log T\nLa llei de Lambert-Beer estableix la relació entre l’absorbància i les propietats d’allò que estem analitzan, la seva concentració i amb la longitud de la trajectòria del feix de llum de la mostra. L’expressió matemàtica és:\nA = C . ε. L; on\nA = Absorbància de la mostra; C = Concentració del cromòfor;\nL = Longitud del pas òptic que conté la mostra; i ε = Absortivitat molar o coeficient d’extinció molar i depèn de la substància, de λ i de les condicions (pH, T…).\nLes característiques de l’espectrofotòmetre Vernier spectral analysis 4 són que permet…\nEl seguiment de les instruccions a la pantalla per a la llei de Beer o per a la recopilació de dades cinètiques simplificades.\nLa recollida de dades d’absorbància d’espectre complet o de transmissió en menys d’un segon.\nL’anàlisi de dades amb eines d’anàlisi integrades, incloses la interpolació de dades i els accessoris de corbes.\nPoder determinar l’ordre de la reacció cinètica amb la funció de columnes calculades.\nComprendre la transmissió del color mitjançant la tira de colors que es mostra en els gràfics d’espectre complet.\nLa comparativa de l’espectre complet de la vostra mostra simultàniament amb la llei de Beer o la recopilació de dades cinètiques.\nAquest aparell d’anàlisi espectral facilita la incorporació de l’espectroscòpia als laboratoris de biologia i química. Amb aquesta l’aplicació, els estudiants poden recollir un espectre complet i explorar temes com la llei de Beer, cinètica enzimàtica i pigments vegetals.\nLa interfície és prou senzilla com perquè els estudiants puguin fer la recollida de dades i també inclou funcions d’anàlisi, com ara ajust de corbes i interpolació de dades. Entre d’altres hi ha:\nL’absorbància respecte la ongitut d’ona completa de l’espectre.\nL’absorbància respecte la concentració, per a la llei de Beer.\nL’absorbància respecte el temps, per a la cinètica química.\nArticle anteriorEl centre s’adhereix a la convocatòria de tancament\nArticle següentPortades de premsa i il·lustracions de condemna als atemptats del 17 d’agost


Setmanari digital de Vilassar de Dalt | Setmanari digital n.265\nAquest divendres arrenca la Festa Major dels Sants Màrtirs que omplirà d'activitat el municipi fins el proper 1 de maig. Consulteu el programa de la festa i no us perdeu res!\n350 puntaires es reuneixen a la Carpa de can Rafart\nCom cada any, la Trobada de Puntaires va inaugurar aquest diumenge els actes de la Carpa de can Rafart. 350 puntaires d'arreu de Catalunya s'hi van reunir durant tot el matí per compartir la seva afició per les puntes de coixí.\nEl passat dissabte, el Mercat de can Robinat de Vilassar va acollir la primera edició de “Mercats amb DO Alella”. Els assistents a l´acte van poder fer una degustació als diferents comerços del mercat i acompanyar-la d´una copa de vi de la DO Alella.\nVilassar viu una nova festa del trail amb la sisena edició de la Vilatrail\nAl voltant de 500 persones van participar, el passat diumenge 22 d’abril, a la sisena edició de la Vilatrail, la cursa de muntanya organitzada pel CE Fondistes. La prova esportiva comptava amb recorregut de 21,5km i un desnivell acumulat de 2.400m.\nLa plaça de la Vila es va fer petita per acollir la diada de Sant Jordi que, tot i ser laborable, es va viure de manera festiva, acompanyada d'un clima esplèndid i plena d'ambient als carrers.\nMés de 200 obres participen al Concurs Literari de Sant Jordi\nLa tarda de la diada de Sant Jordi es va fer el lliurament dels premis de la 34a edició del Concurs Literari on han participat un total de 208 obres d'escriptors i escriptores de totes les edats.\nS'obre la convocatòria per sol•licitar ajuts per casals d'estiu i colònies durant el període de vacances escolars 2018\nL’Ajuntament obre la convocatòria per sol•licitar ajuts econòmics per les activitats d’estiu 2018. Les sol·licituds es poden presentar a l'OAC del 27 d’abril al 22 de maig.\nPreinscripció al curs d'Obediència Bàsica Canina (classes col.lectives)\nL’Ajuntament de Vilassar de Dalt obre el període d’inscripcions d’un curs d’educació canina per a propietaris i els seus gossos. El curs constarà de 5 sessions de 10 a 12 h. els dissabtes i diumenges del 19 de maig al 17 de juny a les instal·lacions de Servi Can Cabrils (c/ Can Tosca,6-7). L’instructor Pedro Moisés Fernández ensenyarà psicologia i etologia canina, legislació vigent, educació, fòbies i sanitat. El preu del curs és de 100€. Les inscripcions al curs es faran per rigorós ordre de sol·licitud.\nSants Màrtirs 2018: Efecte Jove\nData: Divendres, 27 d'abril de 2018\nSants Màrtirs 2018: VI Vilabars\nContes menuts: Diables! Un conte de Festa Major\nData: Dissabte, 28 d'abril de 2018\nExposició: Atlètic Català FS, 20 anys d'història del futsal a Vilassar\nSants Màrtirs 2018: Festa Holi\nSants Màrtirs 2018: Festa d'obertura dels Sants Màrtirs\nLloc: Des de la Font de Sant Pere\nSants Màrtirs 2018: Concert de Som Caparruts\nSants Màrtirs 2018: La Burrada\nSants Màrtirs 2018: Gegantonada 2018\nData: Diumenge, 29 d'abril de 2018\nSants Màrtirs 2018: Ofici solemne i fotografia del grup de confrares\nSants Màrtirs 2018: Arrossada popular\nSants Màrtirs 2018: Concert de Celtic Groove\nSants Màrtirs 2018: Ball amb l'orquestra La Marinada\nSants Màrtirs 2018: Correfoc infantil\nLloc: Inici a la Plaça Miquel Martí i Pol\nSants Màrtirs 2018: Gimcana esportiva\nSants Màrtirs 2018: Festa urbana\nSants Màrtirs 2018: Akelarre\nSants Màrtirs 2018: Festa a la carpa\nSants Màrtirs 2018: Sardanes i vermut\nLloc: Jardinets Anselm Clavé\nSants Màrtirs 2018: XXXVI Trobada de gegants\nData: Dimarts, 1 de maig de 2018\nSants Màrtirs 2018: Donem-li una volta al món\nSants Màrtirs 2018: Ballada final i cloenda dels Sants Màrtirs


La futbolista barberenca Candela Andújar cedida al València C.F. - radiobarbera.cat\nLa jugadora barberenca Candela Andújar jugarà la propera temporada 2020-2021 al València Club de Futbol després de l’acord de cessió entre l’equip valencianista i el Futbol Club Barcelona, el seu actual equip. Cal recordar que Andújar, de 20 anys, va renovar fa pocs dies per a dues campanyes amb el club blaugrana.\nDes del seu debut amb el primer equip del FC Barcelona el 2017, Candela ha disputat 42 partits oficials, en els quals ha marcat 3 gols, principalment com a extrem o de lateral dretana.\nLa web del València Club de Futbol dóna la benvinguda a la jugadora barberenca destacant “la seva rapidesa, l’habilitat amb l’esfèric i l’olfacte golejador” per unir-se a l’equip que dirigeix José Bargues “per sumar talent i polivalència al front ofensiu”.\nCandela Andújar ha estat una fixa en les categories inferiors de la Selecció Espanyola. Ha format part de la Sub-16; de la Sub-17, amb qui va aconseguir dos sots campionats d’Europa i un bronze mundial; de la Sub-19, amb qui va disputar un europeu; i de la Sub-20, amb la que va sumar un sots campionat del món.\nEn declaracions a la web oficial del València Club de Futbol, Andújar ha comentat estar “molt contenta i il·lusionada per sumar-me al projecte del Valencia CF. M’agrada molt la idea de poder tornar a compartir vestuari amb jugadores com Berta Pujadas i Asun Martínez. Confio molt en aquest projecte. Aquest any volem que sigui diferent a la temporada passada. Estic convençuda que els resultats arribaran i estic desitjant conèixer a la nostra afició i donar-li moltes alegries. Tinc moltes ganes de donar el meu 100% al camp i estic molt agraïda amb el Club per la confiança que ha dipositat en mi”.\nBarberà del VallèsCandela Andujaresportsfutbol


TINDER TINDRÀ BOTÓ DEL PÀNIC - Hiperbòlic - Revista digital jove i universitària\nMalgrat que no són majoria, els casos en què algunes usuàries de les aplicacions de cites s'han vist embolicades en situacions perilloses, no són pocs. El fet que cada vegada siguin més les veus que decideixen parlar de les agressions i abusos sexuals en cites concertades virtualment, ha fet que plataformes com Tinder rebin crítiques per no posar mesures per a frenar-les.\nÉs per aquest motiu que Match Group, propietària de Tinder entre altres apps de cites, ha decidit implementar en la seva aplicació un botó del pànic basat en l'aplicació noonlight. Aquest sistema, segons The Wall Street Journal, permetrà a una usuària que es troba en una situació de risc prémer el botó que estarà directament connectat al sistema d'emergències.\nEl sistema de moment només es posarà en marxa als Estats Units. Així mateix, si una persona decideix activar el botó del pànic, no s'enviarà a una unitat d'emergència directament al lloc. D'aquesta manera es volen evitar els falsos avisos. La usuària haurà d'introduir un codi i si no ho fa, rebrà un missatge i després una trucada. En cas de no respondre o si respongués dient que necessita ajuda, seria quan els serveis d'emergència enviarien una unitat.


La banda nord-americana actuarà al concert en homenatge a l'autor de 'Thriller', tot i que el 2010 Gene Simmons, el líder de la banda, va assegurar que no tenia dubtes que el rei del pop fos un pederasta\nREDACCIÓ Los Angeles 16/08/2011 11:05\n260x366 Kiss en concert a Boston Kiss en concert a Boston\nLa banda de rock nord-americana Kiss actuarà en l'homenatge a Michael Jackson, tot i que el seu líder i cantant, Gene Simmons, va assegurar el 2010 que no tenia dubtes que el rei del pop fos un pederasta. La incorporació del grup ha sigut confirmada per la mare de l'autor de "Thriller" , Katherine Jackson, segons ha informat TMZ.\nL'assumpte va resultar especialment cridaner després que Simmons, conegut com "The Demond", afirmés l'any passat que pensava que Michael Jackson havia sigut un pederasta. "No hi ha dubte al cap que ell va abusar d'aquells nens", va comentar Simmons, i va argumentar que les "úniques referències sexuals fetes sobre Michael Jackson" havien sigut de "nens, i específicament d'homes d'entre 10 i 14 anys, mai dones de gran o més grans, i mai homes adults ", va declarar.\nAmb el títol Michael Forever: The Tribute Concert, la família de Jackson, juntament amb l'organització Global Live Events, preparen un macroconcert de 4 hores per retre un tribut a l'artista el proper 8 d'octubre a Cardiff, en què participaran Christina Aguilera, Leona Lewis, Smokey Robinson, Cee El Green i Craig David, entre altres.\nLa idea de fer aquest homenatge a Michael Jackson a l'octubre no ha agradat dos dels germans de l'artista, Jermaine i Randy, que van expressar públicament el seu descontentament perquè coincidirà amb el judici contra Conrad Murray per la mort del cantant. En aquesta mateixa línia es va pronunciar el club de fans de Michael Jackson, que va considerar la celebració del concert "inapropiada" perquè l'atenció hauria d'estar posada en "la justícia".\nMichael Jackson va morir el 25 de juny de 2009 a Los Angeles, víctima d'una sobredosi de medicaments, quan estava preparant una sèrie de concerts que havia de realitzar a partir de juliol a Londres.\nLa selecció del jurat per al judici per la mort de Jackson començarà el 8 de setembre a Los Angeles perquè les vistes comencin el dia 26 del mateix mes.


Les Associacions de Puntaires celebren el Roser de Maig\nLes Associacions de Puntaires de Cerdanyola i d’altres ciutats de Catalunya es reuneixen a Cerdanyola per celebrar la festa del Roser de Maig. No hi van faltar len Puntaires de la Casa d’Aragó de Cerdanyola, que van exposar el seus treballs i van participar activament de la festa.\nL’Alcadessa de Cerdanyola els hi va fer una visita i va felicitar als participants en la Trobada, admirant els seus treballs. Una jornada festiva que va finalitzar amb el lliurament de diversos regals que van oferir les cases comercials.\nLa Trobada va servir per l’intercanvi d’experiències i trebals de tots el participants.


Campionat interclubs 2019\n23 oct 19 El campionat interclubs va ser una bona experiència per les nostres representants (i poca cosa més)\nEl passat 14 i 15 de setembre es va celebrar a València el Campionat d’Espanya d’Agility per equips, més conegut com la prova d’Interclubs, organitzada pel club d’Agility la Huella al Puig. Els jutges convidats van ser l’Emili Pedrazuela i l’italià Paolo Rebasti.\nAmb unes previsions meteorològiques que feien por, una imatges desastroses d’inundacions i afectacions en els transports i l’amenaça de la gota freda que tornava en forma de boomerang cap a València va tenir en jaque tant a l’organització com als participants tot el cap de setmana.\nLa representació del club va sortir en diferents expedicions. L’expedició més veterana, i no per edat sinó per experiència en aquest tipus de campionats, sortia representada per l’Elisenda, el Drac, en Xavier, la Mònica i el Jake que es van aventurar a baixar a Mordor en una autocaravana amb goteres (cosa que els va fer estar entretinguts gaire bé tot el cap de setmana). Per altra banda, l’expedició més novell amb Marcos, la Cristina i la Boira van haver de canviar plans i buscar allotjament a última hora al Puig.\nEl cap de setmana va començar dissabte de matí amb una prova puntuable RSCE, organitzada per a que els participant poguessin provar el terreny abans de l’Interclubs. Quan la pluja va donar una tregua va començar la prova amb una mica de retràs.\nPer tractar d’agilitzar el tema, van posar una pista conjunta per Grau II i Grau III, començant per estàndard, seguit de midi i mini.\nEn l’agility l’Elisenda no va fallar i va aconseguir fer un zero amb el Drac. La Mònica amb el Jake no va tenir tanta sort i tras un parell de refusos i una falta a la rampa va acabar eliminada En mini, la Boira després de tirar un pal i refusar el balancí, va decidir treballar aquest obstacle quedant eliminada.\nLa jornada s’allargava més del previst i quan era hora de començar la prova d’Interclubs els midis començàven el jumping. L’Elisenda i el Drac no van perdonar i van a tornar a fer un altre zero guanyant la prova en la categoria midi, quedant en primera posició... Enhorabona cracks!\nLa Mònica i el Jake van aconseguir fer un altre zero mentre que la Boira va decidir no saltar al jumping per reservar forces, començava Interclubs i començaven el minis!\nDoncs empalmant una prova amb l’altra, va començar el campionat d’Espanya per equips amb més d’una hora de retràs, amb una desfilada pobre que evidenciava la falta de molts clubs, ja que degut a la pluja i a les seves conseqüències, no van poder arribar al Puig.\nEn aquesta primera jornada d’Interclubs, es van medir tots els equips i només els 10 millors classificats anirien a la final del diumenge on es disputaria el podi dels millors.\nLa prova va començar amb la pista de jumping de mini/midi. La Boira i la Cristina es van estrenar en el campionat tirant un pal i refusant l’entrada a un eslàlom que era uns del punts més difícils d’una pista ràpida, fluïda i divertida posada per el jutge italià convidat per aquesta ocasió. Finalment va quedar eliminada.\nLa Mònica i el Jake van seguir la trajectòria de les seves companyes, la Mònica en aquest cas va saber salvar l’entrada de l’eslàlom però no el túnel que hi havia a continuació. El Jake es va solidaritzar i va quedar eliminat. La Mònica que no anava molt concentrada per un petit incident, no va poder acabar la pista.\nMenys mal que estava allí el Drac amb l’Eli que amb la seva perícia i experiència ens va deleitar amb un altre zero, el tercer de la jornada ni més ni menys.\nLa classificació parcial no augurava uns bons resultats, però encara no estava tot dit.\nDurant el reconeixement de la segona mànega, es va acabar de “vender todo el pescado” i és que l’agility més propi d’un pre-agility que d’un campionat d’Interclubs va fer que l’emoció per pujar posicions i anar a la final del diumenge resultara més que difícil amb una pista descafeïnada i poc emocionant.\nLa pressió per la facilitat de la pista va poder amb molts equips que estaven a la part alta de la classificació però no amb el Cànic amb les ganes de remontar que tenia.\nAixí, la Boira va sortir a la pista aconseguint l’agility a zero, i marxar una miqueta més contenta per aconseguir superar el debut a un campionat d’aquesta categoria amb un bon regust.\nAra era el torn de la Mònica i el Jake, que després de fer un refús a un túnel, a la Mònica que es veu que li va agradar molt la pista, va decidir disfrutar-la una mica més entrant en bucle i fent repetir la pista al Jake un parell de vegades. Per aquest motiu van acabar eliminats.\nL’Eli va sortir a l’agility a per totes, tant que el balancí va ser justet i el jutge massa estricte i van acabar la pista amb un falta.\nAl final la classificació no es va moure molt i vam quedar en la posició 21 dels 27 equips presentats al Interclubs, no aconseguint classificar-nos per la final.\nMarxem amb l’objectiu de poder millorar els resultats de cara al proper Interclubs, que segur no serà molt difícil ;) Una experiència xula sense cap dubte!


Èxit del 1r Selective Barracuda Tour de la Costa Daurada\nL’embarcació Luz de Juan, del Club Nàutic Hospitalet-Vandellòs, de Daniel Isla, va guanyar el passat dissabte 22 d’abril el 1r Selective Barracuda Tour de la Costa Daurada. El campionat, organitzat per la secció de pesca del Club Nàutic de Cambrils i Hermanos Guasch, forma part del circuit internacional Barracuda Tour.\nD’aquesta manera, Daniel Isla accedirà a la Gran Final del Barracuda Tour de Beneteau, que tindrà lloc del 17 al 20 de maig a Port du Crouesty, França. Ho farà a bord d’una Beneteau Barracuda 7 proporcionada per Hermanos Guasch.\nEl concurs de pesca celebrat a Cambrils era de modalitat lliure, donant opció tant a aficionats a la pesca al curricà, pesca de fons i altres tècniques de pesca des de embarcació, poguessin participar en aquest esdeveniment amb l’objectiu de gaudir d’una divertida jornada de pesca.\nEl dia va començar amb la benvinguda als participants, que en van ser un total de 115 amb 31 embarcacions. Es va revisar amb els patrons tota la informació de registre necessària i l’esmorzar al Moll de Ribera.\nA continuació, de 8 a 13h, es va celebrar el concurs, amb fantàstiques condicions meteorològiques per a la jornada de pesca que van permetre gaudir del matí de pesca amb força captures.\nUn cop a terra, es va fer el pesatge a la carpa d’Hermanos Guasch ubicada al moll de Ribera, i que va donar com a guanyadora a l’embarcació Luz de Juan, del Club Nàutic Hospitalet-Vandellòs, de Daniel Isla, que va capturar un total de 21,850kg, amb la captura de dos congres, un dels quals pesava 14,50kg i que a més el va convertir en guanyador de la peça més gran.\nEn segona posició va quedar l’embarcació Garrote, del Club Nàutic Cambrils, patronejada per Miguel Ángel Sánchez, que va aconseguir 10,150kg de captures. I en tercer lloc Gorbea, també cambrilenca, de Francisco Javier Pajares, amb 9,410kg.\nEn total es van pescar 100kg de peix que es van donar al Banc d’Aliments de les Comarques de Tarragona, entitat que va mostrar una gran acceptació per les captures.\nLa jornada va acabar amb un dinar de germanor al restaurant del Club, seguit del lliurament de premis als guanyadors i sorteig de fins a 15 premis.\nFinalment, tots els assistents van poder gaudir de l’actuació del monologuista televisiu Txabi Franquesa.\nDes de l’organització asseguren que després de la bona acollida d’aquesta primera edició, esperen poder consolidar el concurs any rere any, amb previsions de tornar a repetir ja a l’abril del 2018.\nLocalització\tseo services\nContactar\tunsecured loans with bad credit\nFax:\tlocal seo services + 34 977 36 26 54\nCopyright internet marketing services © Club Náutic Cambrils. Avís legal || 3fera és disseny gràfic i solucions online


Adolescents hiperconnectats? O societat hiperconnectada? - Xarxes socials a l'adolescència\nAdolescents hiperconnectats? O societat hiperconnectada?\nCategoria: Adolescents i xarxes socials\nComentaris tancats a Adolescents hiperconnectats? O societat hiperconnectada?\nAhir vaig assistir al debat Adolescents hiperconnectats que organitzava el Diari Ara i que va moderar Aure Farran, coordinadora del suplement Criatures.\nM’agradaria recollir algunes de les reflexions que es van fer i que crec que són interessants i han anat sortint a les formacions de Cafè i Social Media.\nEn Juanjo Fernández, consultor pedagògic i autor de 30 manaments per tractar amb adolescents, va parlar del conte d’Hansel i Gretel fent un símil a aquella situació que molts de nosaltres hem viscut i és quan un adult dóna una eina de gran potència a un menor (diguem mòbil o tablet) simplement perquè creu que toca o per la pressió social i es despreocupa de l’ús que en fa fins que arriba un dia que aquest descobreix la caseta de xocolata (diguem jocs online, aplicacions, etc.) i llavors tot són problemes i mals de cap. Abans de començar a jugar, o de fer un regal, potser n’hauríem de llegir les instruccions per saber les regles del joc, no?\nAl volant d’aquesta idea Mariola Dinarès, presentadora del programa Popap de Catalunya Ràdio, comentava que els pares i mares s’han d’involucrar i interessar-se pel que fan els menors a la xarxa ajudant-los a aprendre el seu funcionament. Els adolescents no deixen de ser un reflex i a vegades hem de veure quin ús fem dels dispositius davant els fills i filles. Adolescents hiperconnectats? O societat hiperconnectada?\nTambé reflexionava entorn l’ús del control parental, no tant per xafardejar el què fan, sinó per protegir de possibles descàrregues d’aplicacions que poden contenir contingut inadequat o virus. Tema estrella a les formacions quan apareix aquella pregunta: quin programa de control parental m’aconselles per controlar al meu fill/a? Quan el que hauríem de veure que l’educació digital és una més dins l’ampli ventall en què hem d’acompanyar als menors i per això, hem d’estar informats.\nAlgunes preguntes que es llençaven i que ens hauríem de formular abans de donar un smartphone a un adolescent són: volem fer un contracte familiar sobre l’ús? Tal com proposava la Policia fa un parell d’anys, de qui és el telèfon? De qui té la informació? O de qui el paga?\nGuillermo Bautista, professor de la UOC, donava suport a la idea de ser amics del Facebook, Instagram o les xarxes socials que utilitzin els fills i filles si ells ho volen, però què passa quan no ho volen? O quan restringeixen cert contingut perquè no podem accedir-hi?\nPer últim, Maria Lleras, psicòloga de Sant Joan de Déu, parlava d’alguns casos que es tracten a les unitats de socioaddicions, normalment vinculats amb els videojocs i destacava una particularitat que també comentem sovint: l’indicatiu no ha de ser les hores de connexió, ja que sabem que des de l’ordinador o tablet es poden fer moltes coses a part de jugar i inclús el joc pot ser creatiu, productiu i aportar certs coneixements. Les alarmes han de saltar quan observem un aïllament del menor, que deixa de fer les activitats que normalment feia per quedar-se a casa (deixar de sortir amb els amics i amigues, per exemple) o canvis de conducta. Parlava de l’ús, del mal ús i del sobre ús. Aquest últim és al que hem de posar especial atenció observant el comportament dels menors.\nM’agradaria acabar amb l’enllaç del resum de l’esdeveniment a través d’un sketch note, imatge que encapçala aquesta publicació, que m’ha semblat interessant i simpàtic, en part perquè sempre he tingut certa debilitat pel dibuix i la il·lustració.\nTots aquests temes i més sortiran a la xerrada que farem demà amb mares i pares de l’Escola Guerau de Liost de Les Franqueses.\n« Presentem el nou programa educatiu de Cafè i Social Media\nSobre l’addicció al mòbil dels adolescents »


Urgent: La petició dels autònoms al govern espanyol pel coronavirus\nEls autònoms exigeixen prorrogar les ajudes estatals fins que recuperin una facturació mínima\nEl govern espanyol està estudiant la proposta i espera donar una resposta al sector ben aviat\nper Redacció / ACN dissabte, 16 de maig 2020 - 09:25h\nMolts autònoms de Catalunya van poder reobrir les seves botigues fa uns dies. | ACN\nEls autònoms exigeixen al govern espanyol que s'allargui la prestació extraordinària per cessament d'activitat el temps que calgui fins que recuperin una facturació mínima i surtin de la situació «insostenible» en la que viuen després de dos mesos sense ingressos. Aquest 'atur' pels autònoms, d'un mínim de 660 euros i que és compatible amb l'obertura de negocis, està lligat a l'estat d'alarma i, si no es prorroga, s'acabaria a finals de mes.\nA dia 8 de maig, havien rebut l'ajuda 203.000 catalans, és a dir el 37% dels treballadors per compte propi del país. De la mateixa manera que es va plantejar amb els Expedients de Regulació Temporal d'Ocupació (ERTO), els afectats reclamen un pacte per assegurar que les prestacions no s'acabin a finals de maig.\nLes associacions d'autònoms reclamen la pròrroga dels ajuts\nLes tres organitzacions estatals d'autònoms més representatives, ATA, UPTA i UATAE, van reclamar aquest dimarts al govern espanyol que allargués la prestació extraordinària per cessament d'activitat com a mínim fins al 30 de juny i proteccions pels sectors més afectats a partir de llavors. El govern espanyol està estudiant la proposta i espera tenir una resposta aviat. El ministre José Luis Escrivà va assegurar que estaven oberts a «adaptar» l'ajuda a les fases del desconfinament.\nImatge de la Ferreteria Vera al Poble Sec, comerç que va reobrir portes el passat 4 de maig. | ACN\nLes associacions es posen d'acord en reclamar que la prestació per cessament d'activitat s'ha d'allargar com a mínim fins a finals de juny però algunes, com la patronal PIMEC, creuen que hauria de durar com a mínim tres mesos per tothom i prorrogar-se fins a finals d'any pels sectors més afectats, com el turisme. «Hem parat la producció prop de 60 dies i necessitem que els ajuts siguin en conseqüència a això i que no es quedi ningú pel camí», assegura el president d'Autònoms Pimec, Miquel Camps.\nEls autònoms se senten «discriminats»\n«Quan hi ha una situació excepcional, s'ajuda als funcionaris i als assalariats, però mai als autònoms, que en realitat som una gran part dels treballadors del país», lamenta l'Abel Miró, treballador amb un negoci d'arts gràfiques a Cubelles (Garraf), que assegura que se senten «discriminats» per sindicats, patronals i governs.\nMiró assegura que la situació és «insostenible» perquè ha hagut de tancar el negoci dos mesos, sense cap possibilitat de treballar. Durant aquest temps, no ha facturat ni un cèntim però sí que ha hagut de pagar el lloguer del local, els subministraments bàsics i el manteniment de les màquines. Aquesta setmana ha pogut reobrir el negoci, «però no hi ha feina», diu, ja que s'han aturat molts projectes i encàrrecs de cara a l'estiu arran de la crisi de la Covid-19.\nÉs per això que reclama que l'estat espanyol aprovi una pròrroga de les ajudes als treballadors autònoms, «com a mínim fins que es puguin assolir uns nivells de facturació suficients». Aquest empresari critica que els sindicats, les patronals i el govern central hagin arribat a un acord per allargar les mesures excepcionals dels ERTO fins al 30 de juny però, en canvi, no hi hagi una mesura similar per als autònoms.\n«El petit comerç ho necessita»\nEn la mateixa situació es troba la Maria Dolors López, que té una ferreteria al barri del Poble Sec de Barcelona des del 2009. Va reobrir el 4 de maig després de dos mesos sense ingressos i esgotant les reserves que guarda per l'estiu, quan baixa molt la demanda. «Tot el petit comerç necessitaria que les ajudes s'allarguessin. Parar-ho a finals de maig és molt perjudicial per a nosaltres», explica la Maria Dolors, que reclama que es faci el possible per salvar el teixit «de barri» que «humanitza» les ciutats.\nAra mateix es troba sola la botiga perquè l'altra persona no treballa i està inclosa en un ERTO. Per ella, la feina ara és «més complicada» i «més lenta» cosa que fa «molt difícil» omplir el calaix, i més encara en un negoci on el preu mitjà de la compra no és molt elevat. Aquesta originaria del Poble Sec i vinculada a l'associació de comerciants de la zona diu que encara que treballi a l'agost no podrà recuperar el que ha perdut i que només ha aconseguit la moratòria d'un mes del lloguer de la botiga.\nEconomia Comerç Alerta Sanitària Empreses


Com utilitzar endolls de Cambodja a Tailàndia\nConnectors, preses de corrent, adaptadors i altra informació necessària per viatjar des de Cambodja a Tailàndia en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTipus de taps: A, C, G. A, C.\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Cambodja a Tailàndia sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


La Generalitat calcula que 150.000 afectats per ERTE no cobraran l'atur aquesta setmana\nPublicat 4/5/2020 14:59:57 +02:00CET\nLa Generalitat calcula que 150.000 afectats per expedients de regulació temporal d'ocupació (ERTO) provocats per la crisi del coronavirus a Catalunya no tindran reconeguda aquesta setmana la prestació de l'atur i, per tant, no l'acabaran cobrant en el pagament previst el diumenge 10 de maig.\nHo ha dit el conseller de Treball, Assumptes Socials i Famílies de la Generalitat, Chakir el Homrani, en roda de premsa telemàtica aquest dilluns per presentar noves mesures sobre ocupació.\nEl Homrani ha exposat que des del Servei Públic d'Ocupació Estatal (SEPE) els han traslladat que al llarg d'aquesta setmana podran reconèixer l'atur a mig milió de persones, la qual cosa deixaria pendents a 150.000.\nEl Departament ha actualitzat aquestes xifres després que la setmana passada alertés que més de mig milió d'afectats per ERTO a Catalunya no cobrarien l'atur i que poc més de 100.000 havien rebut la prestació el mes passat.\nFins al diumenge, 95.851 empreses havien registrat un expedient temporal davant la Conselleria de Treball, l'autoritat laboral competent a Catalunya, amb 704.561 empleats afectats.


La Setmana dels Rahola a Girona abordarà el tractament mediàtic del procés sobiranista i els atemptats terroristes de Barcelona | Llagostera Ràdio\nLa regidora de l'Ajuntament de Girona, Maria Àngels Planas, el responsable de Cultura de la Diputació de Girona, Albert Piñeira i el president del Col·legi de Periodistes de Girona, Joan Ventura. / Foto: Gerard Vilà (ACN)\nLa Setmana dels Rahola a Girona abordarà el tractament mediàtic del procés sobiranista i els atemptats terroristes de Barcelona\nLa comunicació local torna a tenir una cita el mes de febrer a Girona en la sisena edició de la Setmana dels Rahola.\nAquest any el Col·legi de Periodistes ha centrat els actes en dos aspectes. D'una banda el tractament mediàtic que els mitjans han fet de l'1-O, l'aplicació del 155 i l'actualitat política en general.\nEn aquest sentit, el dijous 15 de febrer la periodista Cristina Valentí moderarà un diàleg entre Jordi Balló i Mònica Planas i que porta per nom 'De l'1-O al 155: com ens ho han explicat els mitjans'.\nEl president del Col·legi de Periodistes a Girona, Joan Ventura, ha reconegut que havien pensat en dedicar més debats sobre el tema, però van preferir "agafar una mica de distància" perquè "tothom encara està massa imbuït en això".\nPer això, el Col·legi ha volgut convidar l'actual cap de comunicació dels Mossos d'Esquadra i qui va ser responsable de tractar amb els mitjans durant els dies posteriors als atacs, Patrícia Plaja. Ventura creu que "cal incidir" en una qüestió "tan sensible", malgrat que reconeix que ha quedat "tapat" pel procés i els fets de l'1-O.\nPlaja participarà en una taula rodona juntament el periodista Xabier Jubierre, i amb el professor del Departament de Comunicació de la Universitat Pompeu Fabra (UPF) Xavier Ramon. El títol de la xerrada és: 'Informar davant del terror: els atemptats de Barcelona'.\nEn aquest aspecte, Ventura ha volgut destacar la jornada que es farà divendres 9 de febrer programada pels col·legis de Periodistes i de Psicòlegs de Girona, per reflexionar sobre els efectes del terrorisme a la població. L'acte comptarà amb la presència de la periodista figuerenca i experta en terrorisme jihadista, Anna Teixidor. "Es tracta d'una jornada fora dels Rahola, però que fem just abans i lliga bastant amb la setmana", ha assenyalat Ventura.\nUn altre dels aspectes més lligats a la Setmana dels Rahola és la cultura. Aquest any també tindrà un pes específic amb xerrades i taules rodones. Sota el títol 'La millor feina del món? Què vol dir fer crítica cultural' el Col·legi de Periodistes proposa una taula rodona on debatran Òscar Broc, Anna Pérez i Pep Prieto.\nEl responsable de cultura de la Diputació de Girona, Albert Piñeira, ha destacat l'"enorme vinculació" de l'àmbit cultural amb la Setmana dels Rahola, i els premis que s'entreguen el dia 22 de febrer. "Són uns actes que ens sentim nostres i l'aposta per la cultura i per la reflexió periodística és total per part de la Diputació" ha concretat.\nTot plegat coincidint amb el Dia Mundial de la Ràdio que serà el 13 de febrer i que el Col·legi ha volgut tenir en compte amb una tertúlia sobre ràdio i esport, i una conversa amb el periodista Justo Molinero i l'alcalde de Llagostera, Fermí Santamaría, sota el títol de 'La ràdio sobre rodes'.\nLa sisena setmana dels Rahola la clourà la novena edició dels Premis Carles Rahola de Comunicació Local. Aquest any s'han rebut 107 treballs, tretze més dels que es van registrar l'any passat. La xifra d'autors participants ha arribat als 137 perquè moltes de les propostes estan signades en col·laboració, especialment a les categories de ràdio i informació digital.\nEl jurat haurà de valorar els projectes de sis de les set categories guardonades perquè no hi ha hagut cap aspirant al de comunicació periodística, el més ben dotat amb 2.000 euros de premi. Un aspecte que "preocupa" els organitzadors, que han reconegut que hauran de "reflexionar" sobre què es pot fer per incentivar la participació en aquesta categoria.\nEn aquest sentit, la regidora d'Hisenda de l'Ajuntament de Girona, Maria Àngels Planas, ha explicat que parlaran amb la Universitat de Girona per tal d'animar als estudiants de carreres relacionades amb la comunicació, que centrin el seu Treball de Final de Grau en la comunicació periodística, i puguin optar al premi.\nPer contra, la categoria que més participació ha registrat ha estat la dedicada a la millor fotografia de premsa, amb 50 treballs de divuit autors, seguida del millor treball informatiu o divulgatiu en premsa, amb 35 propostes i 28 participants. El premi Miquel Diumé al millor projecte informatiu o divulgatiu en ràdio ha rebut tretze programes realitzats per 74 persones. La cerimònia d'entrega es farà el proper 22 de febrer en un acte al l'Auditori Palau de Congressos de Girona.\nMés en aquesta categoria: « Girona crea un espai web pioner a Catalunya per fer evident "la mecànica del terror" del primer franquisme a la ciutat\tMedinyà desapareix com a municipi forçat per la sentència del TC que li ha pres "el dret a ser poble" »


Balcó gòtic a Orriols\nPublicat per Carme Rosanas de juny 17, 2022\nPassava moltes estones darrere la cortina blanca, la seva transparència li deixava veure el moviment del carrer, però era poc. Era un carreró petit, ja cap al final del poble. Poca gent passava per allà. No veia ningú, però sí que podia sentir l'olor del gessamí que ja començava a florir i s'escampava molt més enllà de l'espai que ocupava.\nVa pensar que aquell estiu quedaria definit en el seu record, per sempre, per tres coses: el repòs obligat per a recuperar-se de la malaltia, la solitud volguda perquè necessitava calma i l'olor del gessamí que li donava vida.\nErik 18 de juny de 2022, a les 0:09\nHay mucho jazmín por donde yo camino, entre otros. Es desde luego una feria para uno de los sentidos.\nCarme Rosanas 18 de juny de 2022, a les 22:53\nSí, m'encanta el gessamí! Se'l sent de lluny!\nxavier pujol 18 de juny de 2022, a les 12:09\nEls capvespres amb l'olor del gessamí són més amables. I la recuperació de la malaltia esdevé menys feixuga.\nSegur que sí... l'olor de gessamí sempre reconforta.\nsa lluna 18 de juny de 2022, a les 14:55\nDe vegades una no necessita res més i no només per una malaltia, repòs, calma i olorar quelcom que ens agradi.\nAferradetes dolces, nina.\nCarme Rosanas 18 de juny de 2022, a les 22:55\nDoncs, sí, estic molt d'acord amb tu. Vaog posar la malatia, perquè semblés un motiu de pes, però sense malaltia a vegades també necessitem repòs i calma.\nAferradetes de gessamí!\nartur 18 de juny de 2022, a les 18:22\nTrobar el lloc adequat , a vegades és un regal del cel !. M'agrada el teu nou estil de dibuix ;)\nCarme Rosanas 18 de juny de 2022, a les 22:56\nSí, a vegades costa trobar un lloc, però quan l'encertes és un regal.\nMoltes gràcies per dir-m'ho. M'alegro que t'agradi. La teva opinió compta molt.\nHelena Bonals 19 de juny de 2022, a les 12:15\nUn carrer envoltat de silenci sempre és un goig.\nCarme Rosanas 19 de juny de 2022, a les 17:50\nI tant que sí, Helena, i aquest poblet és molt tranquil i silenciós.\nAnònim 19 de juny de 2022, a les 20:11\nSegur que en un lloc envoltat de tanta calma i aquesta olor de gessamí la recuperació de la malaltia serà menys feixuga, i potser això també ajudarà a trobar-se millor abans. Repòs, silenci i estar amb un mateix, tres ingredients necessaris per a tothom.\nSoc la Núria, continuo sortint com a anònima al teu blog... espero que ho solucionin aviat aquesta gent de Blogger.\nCarme Rosanas 19 de juny de 2022, a les 21:56\nEm va enamorar aquest balcó i la cortina lleugera i blanca.\nM. Roser 19 de juny de 2022, a les 21:24\nPredciós aquest dibuix i la cortina blanca un lloc ideal per veure els pocs vianants que venen de feinejar al camp o simplement de fer un tomb...\nCarme Rosanas 19 de juny de 2022, a les 21:58\nUn bon lloc de repòs. També hi devia passar algú fent el turista com jo... fent fotografies...\nAnònim 20 de juny de 2022, a les 15:18\nÉs molt evocador que l'olor del gesamí estigui al mateix nivell d'importància que els altres dos factors.\nCarme Rosanas 20 de juny de 2022, a les 16:23\nEn la solitud, volguda o no, sempre hi ha factors que prenen una rellavància especial. I si la sents amb continuïtat, una olor que t'agradi fixa molt els records.\nqui sap si... 21 de juny de 2022, a les 19:46\npassejava per un poble vell,\nperdut en mig de la comarca.\nUn poble de vells\nsense jocs de pilota,\ncases de pedra vella\ni carrerons oblidats.\nSerps de còdols\ni arcades a mig desfer.\nFinestres aixecant el dit al cel\ni del cel venien\nbeneïdes olors de gessamí.\nen un enramat antic.\nDamunt la porta,\nun balcó tan ancià\ncom la resta de la llar.\nAgafat al enramat\nper no caure.\nRere els vidres desllustrats,\nun retall de cortinatge blanc.\nApartant-lo per mirar\nuna mà amb tantes arrugues\nUna dona antiga com el poble,\nmirant des de dalt.\nUlls petits amagats a les conques\nd'un temps perdut,\nen infinitats d'ahirs\nEl balcó, era sens dubte,\nel tron d'un antiquíssim\nCarme Rosanas 22 de juny de 2022, a les 17:52\nAcabes d'arrodonir la història...\nAnònim 27 de juny de 2022, a les 9:17\nExcelente dibujo de un lugar conocido y breve historia: enfermedad, necesidad de soledad y ese olor a jazmín, felicidades Carme y salud.


La CUP revela que el Govern estudia la possibilitat de convocar eleccions - Empordà\n?Consideren que seria «el pitjor escenari» i anuncien que s'hi oposaran «frontalment» ?Alguns consellers no veuen clara la DUI\nEl diputat de la CUP Carles Riera va assegurar ahir que sobre la taula del Govern hi ha dos possibles escenaris: la «determinació» de declarar la independència i la convocatòria d'eleccions. En cas que s'esculli l'última, els cupaires ja han advertit que s'hi oposaran «frontalment».\nRiera va advertir el Govern que unes eleccions autonòmiques anticipades serien «una arma nuclear» contra el procés independentista, que situaria els catalans en un escenari de «submissió». En canvi, la CUP es va oferir a assumir la «corresponsabilitat» i els «riscos» necessaris derivats de la declaració d'independència i la proclamació de la república catalana. Per a Riera, la convocatòria d'uns comicis seria «el pitjor i més negatiu dels escenaris».\nDivisó dins del govern\nSegons informaven ahir alguns diaris digitals, dins del propi govern català també hi ha divisions, ja que alguns consellers no estarien disposats a proclamar la independència. D'aquesta manera, Santi Vila estaria estudiant com deixar el govern abans del ple del Parlament de dijous, mentre que Meritxell Borràs i el republicà Carles Mundó tampoc ho veurien clar. Per la seva banda, Joaquim Forn no estaria disposat a enviar els Mossos d'Esquadra contra la Guàrdia Civil.


A.V.S.U.: CONCURS DE CARTELLS DE LA FESTA MAJOR\nConvocatòria del 18è Concurs de cartells de Festa Major 2018 per tal d’utilitzar aquesta imatge com a identificativa de les festes majors del municipi.\n2.- Tema. Les obres han de ser inèdites i el tema és Festes Majors de Calafell 2018.\n3.- Tècnica i tamany. La tècnica és lliure i ha de ser apta per a la seva reproducció en quatricomia, evitant la utilització de tintes metal·litzades, fluorescents o relleus enganxats. El cartell ha d’incloure el següent text: Festes Majors de Calafell 2018. El format de l’obra ha de ser en DIN A-3. L'obra guanyadora s'editarà amb una franja que inclourà l’escut de la corporació. L’Ajuntament de Calafell es reserva el dret a incorporar text en el cartell, com la data, la localització o algun tipus d’informació referida a la festa, sempre pactat amb l’autor/a.\n4.- Presentació. Els originals s’han de lliurar a la Regidoria de Promoció Econòmica de l’Ajuntament de Calafell, C/ Jaume Jané, 2, 43820 Calafell, del 30 d’abril al 4 de maig, de 9 a 14 hores. Poden lliurar-se en mà o bé mitjançant qualsevol altre procediment habitual. Els treballs hauran d’anar signats al dors amb un pseudònim, que també haurà de figurar a l’exterior d’un sobre tancat. A dins hi haurà una nota amb el nom i cognoms, l’adreça postal, el telèfon mòbil, l’adreça electrònica i el NIF de l’autor/a. Les obres s’han de presentar sobre un suport rígid per tal de facilitar-ne l’exposició i el trasllat. El cartell guanyador restarà propietat de l’Ajuntament, així com l’ús que se’n pugui fer: edició de cartells, programes de mà, invitacions, anuncis o qualsevol altre tema relacionat amb la promoció de la festa.\n7.- Veredicte. Es farà públic la segona o la tercera setmana de maig per l’emissora municipal Calafell Ràdio (107.9 FM).\n8.- Recollida de les obres. Del 2 al 6 de juliol de 2018 les obres es podran recollir a la Regidoria de Promoció Econòmica de l’Ajuntament de Calafell, C/ Jaume Jané, 2 de la Platja de Calafell. En cas de no ser recollides en l’esmentat termini, es considerarà a tots els efectes que els autors renuncien als treballs i aquests restaran en propietat de l’Ajuntament.\n9.-Protecció de dades i pròpia imatge. El participant, a l’acceptar aquestes bases, autoritza a l’Ajuntament de Calafell el tractament de les seves dades, que seran incorporades en un fitxer denominat Cultura responsabilitat de l’Ajuntament de Calafell amb la finalitat de poder gestionar les diverses activitats i actes que s’organitzen. En qualsevol cas, el participant podrà exercitar els drets previstos en la normativa de protecció de dades mitjançant comunicació escrita a la seu central d’aquest Ajuntament a Plaça Catalunya 1 de 43820 Calafell (Tarragona). Així mateix també autoritza a la seva captació i publicació en diversos medis, inclosos els on-line, de la seva imatge ja sigui en el lliurament de premis o en qualsevol acte públic relacionat amb aquest premi. Aquesta autorització tindrà caràcter gratuït, indefinit i revocable per comunicació escrita a l’Ajuntament.\n10.- Condicions. La participació en aquest concurs suposa l’acceptació d’aquestes bases. Els concursants es responsabilitzen totalment de la inexistència de drets de tercers en les obres presentades, així com de tota reclamació per drets d’imatge o de protecció de dades de caràcter personal. L’Ajuntament no es fa responsable dels desperfectes o danys que puguin ocasionar-se en les obres presentades.\nMés informació: 977 69 90 09. Ext. 470\nBases XVIII concurs de cartells de Festa Major 2018 (PDF)


1r Macabeus 11,1-37\nPtolemeu, rei d'Egipte, va reunir un exèrcit nombrós com la sorra de la vora de la mar, i un estol poderós, amb la intenció d'apoderar-se amb astúcia del regne d'Alexandre i annexionar-lo als seus dominis. Es presentà, doncs, als territoris sota domini de Síria en so de pau. Els habitants li obrien les portes de les ciutats i sortien a rebre'l, complint les ordres del mateix Alexandre d'acollir-lo com a sogre seu que era. Però Ptolemeu, a mesura que entrava a les ciutats, hi deixava un destacament de soldats. Quan arribà a Asdod, li van ensenyar el temple de Dagon cremat, la ciutat i la seva rodalia destruïdes, cadàvers escampats pertot arreu, i les despulles calcinades d'aquells que Jonatan havia cremat en el decurs de la batalla i que ara estaven amuntegades per on el rei havia de passar. Van explicar al rei tot el que Jonatan havia fet, amb la intenció d'indisposar-lo contra ell, però el rei no hi va fer cap comentari. Jonatan es presentà amb gran pompa a Jafa per trobar-se amb el rei. Es van saludar i feren nit allí. Jonatan acompanyà el rei fins al riu Elèuter i se'n tornà a Jerusalem. Per la seva banda, el rei Ptolemeu s'anà apoderant de les ciutats del litoral fins a Selèucia marítima, mentre madurava els seus plans agressius contra Alexandre. I envià ambaixadors al rei Demetri amb aquest missatge: «Vine i signem una aliança. Jo et donaré la meva filla, actualment muller d'Alexandre, i tu ocuparàs el tron del teu pare. Estic penedit d'haver donat la meva filla a un home que ha intentat de matar-me.»\nPtolemeu difamava d'aquesta manera Alexandre perquè ambicionava el seu regne. Ptolemeu, doncs, li va prendre la filla i va donar-la a Demetri. Trencà les relacions amb Alexandre i féu pública la seva enemistat. Ptolemeu entrà a Antioquia i se cenyí la corona de l'Àsia. Així duia al cap dues corones, la d'Egipte i la de l'Àsia.\nMentrestant, el rei Alexandre era a Cilícia, perquè s'havien revoltat contra ell els habitants d'aquella regió. Informat, però, del que passava, Alexandre emprengué la marxa contra Ptolemeu. Però Ptolemeu li va sortir al pas amb un exèrcit poderós i el va derrotar. Alexandre s'escapà a l'Aràbia per refugiar-s'hi, i el rei Ptolemeu arribà al cim del seu poder. L'àrab Zabdiel va degollar Alexandre i envià el seu cap a Ptolemeu. Però l'endemà passat moria Ptolemeu, i els soldats que ell havia destacat a les places fortes eren assassinats pels seus habitants. Així Demetri començà a regnar l'any cent seixanta-set.\nAquells dies, Jonatan concentrà els homes de Judea amb l'intent d'apoderar-se de la ciutadella de Jerusalem. Per això va construir una munió de màquines d'assalt amb intenció d'atacar-la. Però alguns que vivien al marge de la Llei de Moisès, enemics de la seva pròpia nació, es van presentar al rei Demetri amb la denúncia que Jonatan assetjava la ciutadella. En sentir-ho, el rei es va enfurismar. Sortí immediatament cap a Ptolemaida i va escriure a Jonatan dient-li que aixequés el setge i es presentés immediatament a Ptolemaida per entrevistar-se amb ell. Jonatan va rebre el missatge, però ordenà que continués el setge. Després va escollir uns quants ancians d'Israel i alguns sacerdots i es disposà a afrontar personalment el risc de visitar Demetri. Ben proveït de plata i or, de vestits i de molts altres regals, es presentà davant el rei a Ptolemaida i es va guanyar el seu favor. Alguns israelites infidels volien acusar Jonatan, però el rei el va tractar com l'havien tractat els seus antecessors: carregant-lo d'honors davant tots els anomenats amics del rei. El va confirmar en el càrrec de gran sacerdot i en tots els altres privilegis que havia rebut i va fer que el posessin en el primer rang dels anomenats amics del rei. Jonatan demanà al rei l'exempció d'impostos a favor de Judea i dels tres districtes de Samaria, i li prometé a canvi sis tones de plata. El rei s'hi va avenir i féu arribar a Jonatan un document redactat en aquests termes:\n«El rei Demetri saluda el seu germà Jonatan i la nació jueva. Us transcrivim a tall d'informació la còpia de la carta que hem escrit sobre vosaltres a Làstenes, un dels nostres parents: "El rei Demetri saluda el seu pare Làstenes. En atenció als bons sentiments que la nació jueva ha mostrat envers nosaltres, hem decidit d'afavorir-la com a amics nostres que són, fidels complidors dels seus deures. Els reconeixem la possessió dels territoris de Judea i dels tres districtes d'Afèrema, Lod i Ramà. Aquests districtes foren desmembrats de Samaria i annexionats a Judea amb tots els seus territoris, a favor dels qui ofereixen sacrificis a Jerusalem. És una compensació pels impostos anuals que el rei recaptava abans sobre els fruits de la terra i dels arbres. Els cedeixo igualment des d'ara els altres ingressos que em pertoquen dels delmes i dels impostos, com també l'impost de la sal i els tributs especials. Cap d'aquestes disposicions no podrà ser derogada des d'ara i per sempre. Encarregueu-vos, doncs, de treure una còpia d'aquest document i de donar-la a Jonatan, perquè sigui exposada en lloc ben visible a la santa muntanya del temple."»\nEl capítol 11 està dedicat gairebé tot ell a la història interna del regne de Síria, pertorbat un cop més per lluites intestines que els Macabeus aconsegueixen aprofitar en favor seu. En aquesta pàgina es narra l’enèsima lluita per la presa del poder. Succeïa aleshores, i la història continua estant marcada per aquesta mateixa tensió. L’autor explica l’acció de Ptolemeu, rei d’Egipte, que per fer realitat l’antic somni d’estendre l’imperi des d’Egipte fins a tota la zona al sud de Síria, en 198 aC i sota els selèucides, va organitzar una acció enganyosa contra el rei selèucida, Alexandre: «Ptolemeu, rei d’Egipte, va reunir un exèrcit nombrós com la sorra de la vora de la mar, i un estol poderós, amb la intenció d’apoderar-se amb astúcia del regne d’Alexandre i annexionar-lo als seus dominis. Es presentà, doncs, als territoris sota domini de Síria en so de pau. Els habitants li obrien les portes de les ciutats i sortien a rebre’l, complint les ordres del mateix Alexandre d’acollir-lo com a sogre seu que era. Però Ptolomeu, a mesura que entrava a les ciutats, hi deixava un destacament de soldats» (vv. 1-3). El rei egipci, per dur a terme el seu pla, no va dubtar a trair el seu antic aliat, Alexandre, aliant-se amb l’enemic històric d’aquest, Demetri II. El text parla més de l’intent dels habitants d’Asdod de posar en evidència Jonatant davant Ptolemeu mostrant-li les atrocitats que havia comès en la destrucció de Dagon i la matança dels qui hi vivien. Ptolemeu, però, no es va deixar convèncer i va preferir aliar-se amb Jonatan. Aquest, veient com es posaven les coses i intentant aprofitar-se de la situació, va anar a veure a Ptolemeu que avançava victoriós «amb un exèrcit nombrós». Es van trobar a Jafa on van passar junts tota la nit i tots dos van voler treure profit d’aliar-se contra Alexandre. Ptolemeu va enviar els seus missatgers a Demetri per fer un pacte amb ell. Li va donar per muller Cleòpatra, la seva filla, que abans havia donat com esposa al rei Alexandre. Arribats a aquest punt, Ptolemeu va manifestar clarament el seu pla: conquerir tota Àsia. Va entrar a Antioquia i «i se cenyí la corona de l’Àsia. Així duia al cap dues corones, la d’Egipte i la de l’Àsia» (v. 13). La resistència d’Alexandre va ser en va. Derrotat per Ptolemeu, es veu obligat a refugiar-se a l’Aràbia. Jonatan, mentrestant, aprofitant la situació, va pensar en conquerir l’Akra (la ciutadella) alliberant així Jerusalem d’aquella guarnició estrangera. Els jueus filohelenistes de sempre van intentar oposar-se a Jonatan i van anar a protestar davant el rei, que va escriure a Jonatan indicant-li que retirés el setge. Però Jonatan no es va intimidar per l’ordre del rei. Li va fer front amb saviesa fins a convèncer-lo dels seus motius. Jonatan va ser tan hàbil que va obtenir noves exempcions d’impostos. Demetri II, per consolidar la nova situació, va escriure una carta a Jonatan, en la qual l’anomenava «germà», per a tota «la nació jueva». Amb aquell escrit el rei confirmava tots els privilegis que li havia concedit. I és curiós que el rei ordenés que la carta fos exposada «en lloc ben visible a la santa muntanya del temple» (v. 37). Esculpida sobre pedra o gravada sobre taules de bronze, sancionava també jurídicament l’aliança entre Jonatan i el seu poble i el rei selèucida. L’estratègia de pau que sàviament havia dut a terme Jonatan havia aconseguit un efecte extraordinari.


Monestir de Djvari - Viquipèdia, l'enciclopèdia lliure\n41° 50′ 19″ N, 44° 44′ 02″ E / 41.838611111111°N,44.733888888889°E / 41.838611111111; 44.733888888889Coord.: 41° 50′ 19″ N, 44° 44′ 02″ E / 41.838611111111°N,44.733888888889°E / 41.838611111111; 44.733888888889\nEl monestir de Djvari (en georgià: ჯვარი, Djvari, o més concretament ჯვრის მონასტერი, Djvris Monàsteri, que significa «monestir de la Creu») és un monestir ortodox de Geòrgia del segle vi, localitzat a prop de la ciutat de Mtskheta, a la part oriental del país. Juntament amb altres monuments històrics de Mtskheta, va ser declarat Patrimoni de la Humanitat per la UNESCO el 1994, en la 18a. sessió.\nEl monestir de Djvari es troba al cim d'una muntanya rocosa situada en la confluència dels rius Kura i Aragvi, amb vistes a la ciutat de Mtskheta, que va ser antigament la capital del regne caucàsic d'Ibèria.\nSegons els relats tradicionals, al principi del segle iv santa Nina, una dona evangelista acreditada per haver convertit el rei Mirian III d'Ibèria al cristianisme, hauria erigit en aquesta ubicació una gran creu de fusta, a l'indret que abans ocupava un temple pagà. La creu va ser suposadament capaç de fer miracles i per això va atreure pelegrins de tot el Caucas. Després (ca. 545) es va erigir una petita església sobre les restes de la creu de fusta, coneguda com la «Petita Església de Djvari».\nS'accepta en general que l'edifici actual, o «Gran Església de Djvari», es va construir entre el 590 i el 605 per Erismtavari Stepanoz I. Això es basa en les inscripcions de Djvari de la seva façana, que esmenten els principals constructors de l'església: «el Patrici Step'anoz», «el hypatos Demetri» i «el hypatos Adrnerses». El professor Cyril Toumanoff està d'acord amb aquest punt de vista, identificant-los respectivament amb Esteve II, Demetre (germà d'Esteve I), i Adarnases II (fill de Esteve II).\nLa importància del complex de Djvari va augmentar amb el temps i va atreure molts pelegrins. A la fi de l'edat mitjana, el complex va ser fortificat amb un mur de pedra i un portal, les restes del qual encara sobreviuen. Durant el període soviètic, l'església es va conservar com a monument nacional, però l'accés es va veure dificultat per les fortes mesures de seguretat causades per l'existència d'una base militar propera. Després de la independència de Geòrgia, l'edifici va ser restaurat per al seu ús religiós actiu. Djvari va ser inclòs per la UNESCO al Patrimoni de la Humanitat el 1994, juntament amb altres monuments històrics de Mtskheta.\nTanmateix, al llarg dels segles els edificis van patir danys per la pluja, l'erosió del vent i per un manteniment inadequat. Djvari va ser inclòs en la llista 2004 World Monuments Watch de la World Monuments Fund.\nAscensió de la Creu, baix relleu del monestir de Djvari, a l'entrada del sud\nEscultura sobre el portal del monestir\nEl predecessor immediat d'aquest temple és la Catedral de Ninotsminda; a Djvari es desenvolupa i artísticament completa la composició de Ninotsminda. L'església de Djvari és un exemple primerenc d'església de quatre absis coberta amb cúpula tetrapetxina. Entre els quatre absis hi ha nínxols cilíndrics de tres quarts que estan oberts a l'espai central, i la transició del buit central quadrada a la base del tambor de la cúpula es realitza mitjançant tres files de petxines. El nucli de la planta de l'edifici, com de costum, és un quadrat, amb una cúpula que domina tot l'espai interior, determina totes les altres formes i proporcions en aquest espai arquitectònic.\nAquest disseny d'església de «quatre absis, quatre nínxols» es troba en l'arquitectura de Geòrgia, Armènia i l'Albània del Caucas, i es coneix sovint com una «planta de tipus Hripsime», pel seu millor exemple conegut, l'església de Santa Hripsime a Armènia. L'església de Djvari va tenir un gran impacte en el desenvolupament de l'arquitectura georgiana i va servir com a model per a moltes altres esglésies.\nLes seves façanes externes es decoren amb variades escultures en baix relleu, amb influències hel·lenístiques i sassànides, algunes de les quals van acompanyades d'inscripcions explicatives en alfabet georgià Asomtavruli. El timpà d'entrada de la façana sud està adornat amb un relleu de l'Exaltació de la Creu, i a la mateixa façana també es mostra una Ascensió de Crist. Encara que l'edifici no és gran (l'alçada no excedeix de 25 m), deixa una impressió monumental.\nLa incertesa sobre la data de construcció de l'església ha assumit connotacions nacionalistes a Geòrgia i Armènia, amb el premi de ser la nació que pot presumir d'haver inventat la forma de «església de quatre absis, amb quatre nínxols».\nPedra tallada en relleu en la paret externa sud\nVista interior amb una gran creu de fusta\n↑ «Historical Monuments of Mtskheta» del sitio «UNESCO World Heritage Centre»: \nObtingut de «https://ca.wikipedia.org/w/index.php?title=Monestir_de_Djvari&oldid=24351306»


Relat "UN GOS SORPRENENT "\nInici > detall del relat: UN GOS SORPRENENT\nCaminava pel meu barri, un animal que quasi no lladrava; era de color gris i, tan com el seu amo, com ell, s’alimentaven de les deixalles dels contenidors; tanmateix, estava gros i llustrós, més que el propietari.\nPerò, una nit serena d’estiu, començà a ulular; i jo, que dormia amb la finestra oberta, em va despertar el seu udol i, després de comprovar que el gos del Pere anava inquiet, vaig cridar l’atenció del seu amo, que dormia en un banc a la llum de la lluna; el qual em va dir que la gossa ululava perquè li havien llevat els seus cadells i després, es va posar a dormir com una beneïda: “Quin despisti el meu!”. Vaig pensar: “No hi havia caigut de que era femella”. Tanmateix, com no deixava de ulular, vaig eixir al carrer per a llançar-li una pedra, però vaig retenir la meua intenció, després de contemplar que estava alletant a un xiquet acabat de nàixer, el qual, el Pere l’havia trobat al vestíbul d’una porta i es va estranyar moltíssim i com era un pobre beneït... se’l va emportar al parc on ell i la gossa passaven la nit.\nAçò va ser el més curiós incident de la gossa que tant de temps veia passejant tantes vesprades amb companyia del Pere, un home que al meu parèixer ja no tenia ni casa ni benefici. Sens dubte que en el món dels vagabunds sempre ha estat i seguirà existint pels anys. I aquesta gosseta que li acompanyava sempre, era la seua millor amiga íntima.\nUn conte molt avellutat. [Ofensiu]\nBona vesprada Helena Bonals, gràcies pel teu amable comentari, on em dius que és un conte molt avellutat. M'alegre de que t'haja agradat.\nUn conte molt avellutat[Ofensiu]\nhelenabonals | 07-02-2021 | Valoració: 9\nÉs molt tendra, aquesta història! Però mira que voler tirar-li una pedra, pobre animal! ÉS que es fan pesats, a vegades, els gossos. La criatura també devia plorar.\nUn bon rècord... felicitats!![Ofensiu]\ncuidador_d-ossets | 31-01-2021\nPerla de vellut (em pregunto què vol dir "vellut"), veig que has obtingut 17 comentaris, dos d'ells meus. Et felicito, aconseguir això no és fàcil. Salutacions!!\nQuin relat més agradable!![Ofensiu]\ncuidador_d-ossets | 31-01-2021 | Valoració: 10\nBon dia, Perla de Vellut,\nRespecte al teu preciós conte, encara que no l'he entès tampoc al 100%, m'ha semblat un relat molt bonic.\nAquesta gossa tant afectuosa amb els seus cadells i el "cadell" humà, fan pensar en lo bonic que és, quan és sincer, l'afecte.\nM'agrada molt el teu relat, penso que quan una mare, encara que sigui una gossa, vol donar afecte, el dóna sincerament.\nGràcies pels teus comentaris al meu conte Osset de Peluix. De fet, em sembla molt probable que aviat els administradors em publicaran un article nou que ja he proposat...\nguaaau guauuuuu [Ofensiu]\nMiquel Seguí Cases | 27-01-2021 | Valoració: 10\nPobra gent la que viu al carrer, quina vida!\nNo sé si serà culpa seva o no... en fin...\nMoltes històries hi ha al món i molt tristes!\nMolt bon relat el de la gossa!\nLa vida al carrer[Ofensiu]\nEl teu relat és una mirada al trist món de la vida al carrer, dels sense sostre, persones i animals, que viuen una existència precària al marge de la nostra realitat.\nEl poeta | 22-01-2021 | Valoració: 8\nEl teu relat em recorda dos poemes meus titulats "Un gos abandonat" i "El captaire". És una història tendre.No sé si és real, però això demostra que ets sensible vers les necessitats del altres.\nA propòsit, sento curiositat del teu pseudònim de "Perla de Vellut".¿Com va ser?\nGràcies una vegada més per tenir-me entre els preferits.\nUna forrta salutació.\nGràcies Aleix de Ferrater [Ofensiu]\nPERLA DE VELLUT | 20-01-2021\nGràcies Aleix per la teva visita i el teu amable comentari al meu relat, on em dius que és PROXIMITAT. M'alegre molt de que t'haja agradat.\nUn relat ple d’humanitat, on la proximitat fa que el lector s’hi senti molt proper. És una escena molt quotidiana, que tu has vestit amb tendresa. Una forta abraçada.\nComentari: Gràcies Naiade: [Ofensiu]\nGràcies Naiade, per la teva visita i el teu amable comentari, on em dius que el meu relat és "molt tendre". M'alegre de que t'haja agradat.\nSaluts i una forta abraçada...\nUn relat molt tendre del que podria ser real, en un barri qualsevol de qualsevol poble o ciutat. M'ha agradat aquest punt de romanticisme en els personatges\nGràcies SrGarcia, per la teua visita i el teu amable comentari, per al meu relat "Un gos sorprenent". Sí, cert, tot el que em dius és així.\nGràcies Neus, perla teua visita i el teu amable comentari, on em dius que en el meu Relat de "Un gos sorprenent", em dones felicitats. M'alegre de que t'haja agradat.\nÈpica del carrer.[Ofensiu]\nCom l'Atlantis, jo també he pensat en Ròmul i Rem, els fundadors de Roma.\nLa història em sembla entranyable. Els temps moderns fan que el fet que descrius quedi molt lluny de l'èpica dels temps antics. Ara, segur que els serveis socials es farien càrrec del nen molt aviat. Abans, el trinxeraire, la gosa i el nen haguessin fet una família ben especial.\nM'agrada la teva decisió de fer relats curts. És ben cert que els que feu poesia us és més fàcil transmetre en prosa. I la història és molt maca. Però el més important per a mi és que la teva veu com a escriptor segueix sortint tant en poesia com a relat curt.\nEnhorabona, pel teu relat\nPERLA DE VELLUT | 19-01-2021\nGràcies Atlantis per la teva visita i el teu amable comentari per al meu poema "Un gos sorprenent", on m'expliques que és com "Lluperca", la lloba de Roma.\nDoncs no hi havia pensat en això. Simplement he fet el relat com m'ha eixit i res més. A més a més, ja fa temps que el tinc fet i encara no m'havia posat a editar-lo.\nSaluts i una abraçada,\nEl teu relat m’ha portat a Luperca la lloba de Roma, que segons la mitologia va alletar a Ròmul i Rem. O a Mowgli que va ser criat entre els llops...Potser l’instint de mare existeix en totes les criatures com aquesta gossa que descrius.\nVeig que ara et dediques a escriure relats en prosa. Pels que acostumem a escriure poesia crec que ens és més difícil, però ànima per la teva decisió!!!.


EL BLOG D'EN TXABI: MOTO, NEU, FRED….\n...aquesta és una molt mala combinació.\nNo, no soc jo el de la foto (la meva és una Triumph-Speedmaster del tipus “cruiser, per rodar tranquilet -perquè ja tenim una edat- i no una “canyera” japonesa com aquesta); ni avui m’he trobat neu pels carrers (només em faltaria això) però deu n’hi do el fred que fotia aquest matí cap a les vuit i mitja al polígon de L’Hospitalet on m’ha tocat arrancar el dia !; i no he arribat al despatx fins als voltants de dos quarts de dotze, així que he anat “calentet” una bona estoneta (avui fred, però lluint un sol radiant tot el matí, potser per compensar...).\nEn sortir aquesta tarda toca “posar-se les piles” amb el tema d’agafar el ritme i la forma de cara a la meva particular TT (“triatló-txabierina”) com son les curses de Sant Antoni, Mitja Granollers, Marató Barcelona d’aquí al 7 de març. A veure quina una ens muntem amb l’Albert perquè la cosa no em quedi gaire patètica.


CCOO ENS REUNIM AMB EL DIRECTOR GENERAL I SUBDIRECTOR GENERAL DE CENTRES PER DENUNCIAR ELS DARRERS INCIDENTS AL C.P. QUATRE CAMINS 31/07/2018 – agrupaciopresons2\nCCOO DEMANEM MESURES URGENTS AL CP QUATRE CAMINS\nCCOO, mantenint el ferm compromís amb els treballadors penitenciaris i concretament amb els companys del CP Quatre Camins, ens vam reunir en la tarda d’ahir, 31 de juliol, amb el Director General, Amand Calderó i Monfort i el Subdirector General de Centres, Pedro Domínguez Quinoya.\nEn aquesta reunió sol·licitada amb caràcter d’urgència, fruit dels darrers esdeveniments que ja anunciaven els treballadors del centre i dels que CCOO vam donar ressò, hem traslladat la crispació de la plantilla i en concret la dels treballadors del MR2 de CP Quatre Camins.\nCCOO hem informat del conjunt de reclamacions i aportacions dels treballadors i treballadores del centre, sol·licitant l’aplicació de mesures urgents que permetin reconduir les dinàmiques organitzatives, prevenint incidents i agressions com les que s’estan produint al centre penitenciari aquests darrers temps. Els màxims responsables de la Direcció General manifesten la seva preocupació i manifesten el seu suport als treballadors del centre.\nCCOO des del respecte i amb harmonia amb el plantejament teòric dels “mòduls de participació i convivència” demanem que es traslladi al grup de treball penitenciari, un format específic per abordar la situació concreta d’aquestes unitats i en concret del MR2 del centre. CCOO manifestem que el conjunt d’agressions i els incidents violents protagonitzats pels interns, demostren la fallida o la precipitació en els factors d’implementació d’aquest model, requerint un conjunt de mesures urgents per part de l’equip directiu de Direcció General i de la Direcció del centre penitenciari. El Director General afirma que estan treballant en un programa marc, que es compromet a traslladar a la part social al mes de setembre per revisar i realitzar aportacions.\nAquest experiment no és vàlid a qualsevol preu, i la seguretat dels treballadors és la prioritat per CCOO. Qualsevol implantació al sistema de custòdia i rehabilitació s’ha de dotar dels mitjans humans i materials adequats i necessaris. Aquest Model ha de fixar uns criteris de selecció i organització específics vinculats a conductes i tipologies en què es doni la idoneïtat dels perfils per aquesta intervenció. CCOO sol·licitem un increment de la dotació de treballadors i reforços al centre, el Director General es compromet, especificant que l’equip directiu està estudiant les necessitats i que en breu especificaran el nombre de reforços que enviarien al centre.\nCCOO informem al Director General que els treballadors no se senten prou recolzats per l’equip directiu i han perdut la seva confiança. La preponderància del Model rehabilitador no pot anar en detriment d’uns mínims de seguretat pel centre i pels seus treballadors, ni pot trencar amb les normatives generals penitenciaries. CCOO exigim una reformulació urgent del MR2. En cas contrari la Direcció serà responsable de no posar-hi remei.\nCCOO exigim a l’Administració que aquests incidents no quedin impunes, aplicant el principi de tolerància zero, denunciant al Jutjat de Guàrdia tots els incidents violents, i que es posi a disposició dels treballadors lesionats o no, tots els recursos de suport que calguin. El Director General ens informa que aquests darrers incidents han sigut traslladats als jutjats, i concreta que es tractarà en la reunió del grup d’agressions pertinent.\nCCOO proposem que el grup d’agressions ampliï els continguts amb l’anàlisi de propostes i estudis específics no sent principalment un grup de revisió d’estadístiques. L’Administració accepta la proposta i es compromet ampliar els continguts d’aquest grup per tal d’analitzar causes, efectes i propostes.\nCCOO denunciem l’intolerable augment de les agressions al CP Quatre Camins, centre que acumula el 25% de les agressions totals d’aquest any 2018 i el 50% de les considerades greus, i davant la falta de solucions per part de l’Administració per erradicar aquest problema, CCOO traslladem les dades reals de la situació, que solament pot qualificar-se de crítica, ja que en 2018 no solament no ha disminuït el nombre d’agressions sinó que ni tan sols s’ha estabilitzat. Si ja en 2017 es van incrementar les agressions amb respecte 2016, en 2018 seguim amb un increment descontrolat que no sembla tenir fre.\nEn 2018 ha continuat produint-se un increment general d’agressions en tots els centres en termes absoluts i relatius, ja que s’ha passat d’una mitjana general de 17,35 agressions al mes en 2017 a una mitjana de 21 agressions per mes durant els primers 5 mesos de 2018, és a dir, hi ha hagut un increment del 22% del nombre mitjà d’agressions pel que fa a 2017, el qual ja va suposar un increment similar pel que fa a 2016.\nCCOO exigim que l’Administració centri els esforços a analitzar les causes que generen aquestes situacions dedicant els recursos que siguin necessaris per a reduir i prevenir els incidents amb violència, aquesta ha de ser la màxima prioritat. El Director General reafirma el seu compromís de treballar tots els factors que incideixen amb la resta del seu equip. CCOO demanem mesures urgents, amb la desconfiança d’haver escoltat aquest discurs en ocasions anteriors, cal que escoltin als treballadors, que són els que estan als centres penitenciaris. Amb aquesta situació la plantilla dels centres penitenciaris estan al límit, denunciant i traslladant de les pèssimes condicions de prestació del servei i decisions preses per alguns equips directius. La imposició de models penitenciaris sense els recursos adients han generat entre altres factors un malestar i crítica unànime a la situació dels centres penitenciaris en tant en quant a seguretat.\nEl Director General pren nota de les aportacions exposades i les que vam traslladar dels treballadors del MR2 de Quatre Camins.\nCCOO exigim mesures contundents i continuarem denunciant les agressions que patim els treballadors penitenciaris, per la seguretat en la prestació dels serveis, ja ni ha prou de posar en risc als treballadors penitenciaris, ja n’hi ha prou de bones intencions buides de contingut.\nCCOO traslladem el nostre absolut reconeixement a les plantilles dels centres i desitgem una ràpida recuperació dels companys ferits.\nDESCARREGA EN PDF LA NOTA INFORMATIVA DE LA REUNIÓ DE CCOO AMB EL DIRECTOR GENERAL PER DENUNCIAR LA SITUACIÓ DEL C.P. QUATRE CAMINS\nC.P. LLEDONERS – AFECTACIONS GREUS A LA SEGURETAT EXTERIOR\tGREUS INCIDENTS AL CP PONENT


Les tècniques comunes que fan servir les plataformes de reclamació de deutes a Espanya... o des de l’estranger\n06 de d’abril del 2021. Actualitzada 07 de d’abril del 2021 a les 19:36\nFa deu anys, en plena crisi financera, el respecte a la intimitat o a la integritat moral de l’endeutat brillava per la seva absència, però les tècniques dels agents de reclamació de deutes han variat després que «les principals condemnes contra empreses de recobrament han sigut per vulneració del dret a l’honor», explica l’expert barceloní en «morosologia» Pere Brachfield. I també després de la imposició d’un límit: l’article 172 tercer del Codi Penal, que proscriu, sota la denominació d’assetjament i amb fins a dos anys de presó, la insistència (trucades, per exemple) que «alteri greument» la vida de la víctima.\nAltres formes d’assetjament es mantenen igual de dures, i la bàsica és no diferenciar una persona en estat de necessitat d’un morós professional.\nAquestes són les principals regles fixes del setge a una persona endeutada.\n1 No abans de 90 dies.\nLes trucades i reclamacions més o menys executives comencen generalment al tercer mes d’impagament. Passat aquell temps, la financera, banc, emissora de targetes de crèdit, proveïdor o plataforma de reclamacions posarà el telèfon del deutor en el primer nivell del seu ‘dialer’, el ‘software’ que reparteix les trucades del dia.\n2 Amb horari... o fora d’horari.\nA Espanya, un particular pot ser molestat per una trucada comercial només entre les 9 del matí i les 9 de la nit. Però aquesta norma no vincula les trucades que es fan des de fora del país. Per això molts d’endeutats en situació d’insolvència poden rebre diverses trucades de reclamació durant la matinada.\n3 Canviar de número.\nUna oficina de reclamacions potent utilitzarà un ‘dialer’ capaç de canviar de número de telèfon per evitar que el deutor, cansat, acabi bloquejant les trucades.\n4 La intimitat importa, però no es respecta.\nLa llei protegeix a Espanya contra els assalts a la intimitat, però hi ha trucs i dreceres per esquivar l’obligació si l’agència reclamadora està fora d’Espanya. En el marc d’una «investigació comercial», pot trucar a la família o a companys o caps del morós amb l’excusa que estan mirant de localitzar-lo «per donar-li un avís d’interès». Així, tàcitament difonen en el seu entorn la seva situació d’endeutat.\n5 Fins al final\nEl període d’exigència del pagament pot prolongar-se fins i tot fins a hores i dies després que la persona endeutada aconsegueixi una resolució judicial al seu favor per clàusules abusives o per llei de segona oportunitat. «L’assetjament no s’atura», lamenta l’economista experta en deute Janira Benages. El cobrador continuarà trucant fins i tot amb l’excusa que la resolució judicial no li ha sigut comunicada oficialment.\n6 Atac combinat\nLes trucades cada vegada més executives i comminatòries, s’aniran repetint segons el nivell que fixi el programa informàtic o decideixi l’agència. Una persona morosa pot arribar a rebre fins a tres trucades per hora. Al cap d’un mes de telèfon, l’exigència simultaniejarà cartes, missatges SMS i correus electrònics.\nSi el deute és alt i l’agència sofisticada, el creditor combinarà les ‘soft skills’ i ‘hard skills’ (eines toves i dures) de persuasió. Les segones, sense endinsar-se en l’insult, sí que ho faran en l’autoestima de la persona: «Ets un morós, ens vas enganyar, a mi em faria vergonya, ningú tornarà a confiar en tu...».\n7 Tigres de paper\nLes cartes que s’envien a l’endeutat solen advertir que se l’està investigant i de la imminència d’un procés judicial amb «conseqüències», i creen un escenari en què sembla imminent un embargament. Sovint la imminència no és tal, ni tampoc, si la persona és insolvent, la intenció de portar-la al jutjat. «En aquesta pandèmia, els antics usurers que estaven a Sierra Morena amb un trabuc ara tenen coll blanc i assetgen d’una manera bestial. «Dir diàriament a la persona endeutada que li embargaran tot i que el deixaran sense res és el pa nostre de cada dia», es queixa el lletrat gadità especialista en acords de deute Francisco de Paula Díaz.\nMatisa aquesta afirmació l’expert en recobraments Enrique Rosas: «Una empresa tractarà sempre que aquests casos no arribin a processos que impliquin més costos, honoraris d’advocats, demandes... Però sense oblidar que els tribunals hi són per a alguna cosa».\n8 De pressa, de pressa\n«La persona que ha impagat durant un any un préstec sol tenir més impagaments. I quan rep trucades d’un, i un altre, i un altre... arriba un moment en què es bloqueja i adopta posició fetal, de no voler-ne saber res», relata Benages. Això ho coneixen les agències de recobrament, que es veuen apressades a atraure l’atenció del deutor abans que es tanqui en banda. El telèfon del morós es convertirà en camp de batalla per a la guerra entre creditors.\n9 El dur final de mes\nSovint els teleoperadors del recobrament de deutes són persones amb un sou mínim i incentius per aconseguir pagaments. En la segona quinzena del mes, la seva necessitat per aconseguir «èxits» es farà apressant per guanyar més... o evitar que els acomiadin.\n10 Negociar, però amb ratlles vermelles\nDavant un impagament amb poques possibilitats, l’agència de recobrament pot avenir-se a un pagament diferit o una quitació. La quitació tindrà un límit: mai menys del que ha pagat al comprar el deute (generalment no arriba a un 20%) més les despeses utilitzades a reclamar-la, més un 5% de marge mínim. Aquesta serà una de les seves línies vermelles.\nN’hi ha d’altres, com les que ensenya l’expert Enrique Rosas: «Negociar no és cedir espai», i mantenir-se ferm: «El deutor sempre ens oferirà arguments de pes de per què no pot atendre els seus deutes. Sempre donarà un fet cert. Si el creditor està improvisant, el deutor ho notarà. Si truquem al deutor per preguntar-li quan ens pagarà, és un error. Primer cal investigar el deutor en els seus més petits detalls. Com més informació tingui d’ell, més capacitat tindré de dissuadir-lo de l’impagament».\nUn any de pandèmia Crisi Consum


Puigdemont no convocarà eleccions si no es retira el 155\nEl president de la Generalitat ha suspès la compareixença en què volia anunciar les eleccions a l’espera que s'aclareixi la situació\nEl president de la Generalitat, Carles Puigdemont, ha decidit de suspendre la compareixença que havia de fer avui a migdia al Palau de la Generalitat per explicar la decisió de dissoldre el parlament i convocar eleccions. Segons que ha pogut saber VilaWeb, el president és a l’espera que s’aclareixi la situació i acabarà compareixent en algun moment de la tarda. Puigdemont vincula directament la convocatòria d’eleccions a la suspensió de les mesures que el govern espanyol va anunciar contra la intervenció de l’autonomia de Catalunya emparant-se en el 155. El president encara no ha signat el decret de convocatòria d’eleccions.\nDe fet, el PP ha deixat clar, just després de la decisió de la convocatòria d’eleccions, que continuaria fent els tràmits d’aprovació de les mesures de l’article 155 de la constitució espanyola. Després de la reunió de la ponència que ha rebutjat les al·legacions de la Generalitat, el vice-secretari general de Política Regional i Local del PP, Javier Arenas, ha afirmat que el senat havia de restituir la legalitat constitucional i estatutària.\nAquest criteri és compartit pel líder del PPC i senador Xavier Garcia Albiol i pel portaveu del PP al senat, José Manuel Barreiro. Segons Arenas, es parla molt de la compareixença de Puigdemont, però hi ha dues coses més importants: ‘els tràmits continuen endavant al senat, i hi ha un problema de restabliment de la legalitat constitucional i estatutària’.\nEn la reunió de la ponència de la comissió s’ha decidit de rebutjar les al·legacions que havia presentat la Generalitat.\nReaccions amargues després de llargues reunions\nLa decisió de convocar eleccions l’ha pres Puigdemont després d’unes quantes reunions maratonianes al Palau de la Generalitat amb els consellers i alguns membres d’ERC i PDECat. Tots dos partits han convocat les executives d’urgència avui a migdia després de la reunió per l’escenari nou que s’obre ara: eleccions al Parlament de Catalunya. Comptant que el govern les convoqui avui mateix, les eleccions es farien el dimecres 20 de desembre.\nHi ha hagut reaccions molt contundents. Per començar, alguns dirigents del PDECat han anunciat que deixaven el partit:\nLa CUP ha anunciat que continuaria defensant el mandat del primer d’octubre.\nLa diputada Anna Simó (ERC) ha explicat que ‘donaran la cara davant del país. Perquè ho hem de fer’:\n— Anna Simó (@AnnaSimo) October 26, 2017\nLa reacció de Demòcrates ha estat una de les primeres:\n.@DemocratesCAT seguirem fidels, per sempre més, a la voluntat d'aquest poble. Ningú té dret a no obeir-la. Indepenedència, ara i sempre! pic.twitter.com/RHAQkejVFQ\n— Demòcrates🎗 (@DemocratesCAT) October 26, 2017\nHi ha hagut reaccions més críptiques, com ara la del diputat d’ERC Gabriel Rufián:\nDiversos mitjans i agències apunten al paper del PNB, que ha fet de mitjancer entre Puigdemont i Rajoy. S’han centrat en el lehendakari, Íñigo Urkullu.\nLa decisió arriba poques hores abans del ple del parlament en què s’havia de donar resposta a les mesures per a intervenir l’autonomia de Catalunya que va anunciar el govern espanyol dissabte passat i que demà aprovarà el senat.\nEl procediment per a acabar aprovant les mesures al senat ja s’ha posat en marxa, i avui es preveu que comparegui la vice-presidenta espanyola, Soraya Sáenz de Santamaría. Ara per ara, la Moncloa no varia gens ni mica la seva previsió d’anul·lar l’autonomia de Catalunya.


Cerca totes les ofertes d'hotels a Epinay-sur-Seine Entrada:\nHotel Arcantis...Habitacions per nit per només96 EUR 1 Comentarisibis Epinay-sur-Seine...Habitacions per nit per només126 EUR Hotel de la Seine...Habitacions per nit per només Més zones a Epinay-sur-Seine\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Epinay-sur-Seine Restaurants i cafeteries\nBuffalo GrillFrench Coffee ShopGOOD & WOKIci c'est ParisL'Avant Seine\nEpinay-sur-Seine és una de les destinacions més visitades de Epinay-sur-Seine. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Epinay-sur-Seine està agraciat amb envoltatns plens de vida, bons restaurants, zones de compra i increibles atraccions. Pels millors allotjaments a la ciutat i els preus més baixos a comparar, no miri més enllà d'agoda.com. Amb una ampla gama d'hotels, incloent-hi Hotel Arcantis i Hotel Arcantis, trobar el lloc adequat on estar és fàcil. Trobi les més bones ofertes en hotels a Epinay-sur-Seine emplenant les dates d'estada a la pestanya de recerca.\nHotels destacats a Epinay-sur-Seine, Epinay-sur-Seine\nTant si es tracta d'un viatge de plaer com si és de negocis, Hotel Arcantis és una elecció...\nTant si es tracta d'un viatge de plaer com si és de negocis, ibis Epinay-sur-Seine és una elecció...\nTots els hotels de Epinay-sur-Seine\nHotels a Epinay-sur-Seine: Hotel Arcantis\nLlocs d'interès a Epinay-sur-Seine: Buffalo GrillFrench Coffee Shop


Publicado 14/11/2020 07:06CET\nPla general de l'Imma Torrecillas, malalta de crohn, mentre consulta l'aplicaicó 'No puc esperar' per saber quins lavabos té disponibles més a prop. Imatge publicada el 14 de novembre del 2020. (Horitzontal) - Estefania Escolà (ACN)\nManresa.-L'Imma té la malaltia de crohn, una patologia que afecta l'aparell digestiu i que fa que, quan té un brot, ha d'anar al lavabo i no pot esperar. Viu a Manresa i, al seu barri, hi té una "zona de confort", amb bars i comerços que ja la coneixen i que li deixen utilitzar el lavabo quan ho necessita. Ara però, amb el tancament de bars i restaurants, aquesta "zona de confort" s'ha reduït i això limita el seu dia a dia. "Amb la pandèmia, l'empatia ha desaparegut i no sóc capaç d'entrar en una botiga i demanar que em deixin anar al lavabo. Prefereixo quedar-me a casa", assegura. A Catalunya, hi ha unes 35.000 persones que pateixen la malaltia del crohn o la colitis ulcerosa i, per a molts, el tancament de bars i restaurants és un autèntic malson.\n"Per què he de donar explicacions? Si et demano que vull anar al lavabo és perquè realment ho necessito. Si no ja m'esperaria a casa, però és que no puc esperar. Quan hi ha una necessitat és immediata, no hi ha temps d'espera". Així explica l'Imma com se sent quan té un brot i ha de demanar que la deixin entrar al lavabo. Amb bars i restaurants oberts, sovint s'estalvia haver de donar explicacions perquè, si cal, demana una consumició i entra al lavabo, però ara això ja no ho pot fer. La majoria de locals tenen restringit l'accés i prohibit l'ús dels serveis. I no només això, a Manresa, per exemple, els únics lavabos públics que hi ha al centre ara estan tancats per la covid-19 i tampoc s'hi pot entrar. L'angoixa que provoca la por de no trobar un lavabo i el tabú que encara hi ha al voltant de la malaltia fa que, segons l'Imma, hi hagi molta gent que opta per no sortir de casa per no patir vergonya. Ho confirma a l'ACN el president de l'Associació de malalts de crohn i colitis ulcerosa, Àlex Amo, qui assegura que hi ha malalts a qui ara mateix els costa sortir de casa per por de no trobar un lavabo accessible en el moment en què ho necessiti. De la seva banda, la digestològa de l'Hospital Sant Joan de Déu de Manresa, Jordina Llaó, assegura que el fet de no trobar lavabo, per a un malalt de chron o colitis ulcerosa, és angoixant. "Abans ja ho patien, però ara encara més perquè també han notat més reticència a l'hora de deixar entrar al lavabo", explica Llaó Afortunadament, sempre hi ha gent amb empatia. És el cas del bar Cal Manel de Manresa. Un dels seus treballadors, Berni Sorinas, explica que "és de sentit comú". "Ho hem fet sempre i ara amb la covid-19, encara més", afegeix. Projecte 'No puc esperar' 'No puc esperar' és un projecte impulsat per l'Associació de malalts de crohn i colitis ulcerosa. Es tracta d'una xarxa de locals que deixen utilitzar els seus serveis. Els malalts s'identifiquen amb una targeta que se'ls ofereix, i això els permet estalviar-se explicacions. També disposen d'una aplicació per a telèfons mòbils que geolocalitza aquests locals i el malalt pot saber quin és el lavabo que té més a prop. Sovint, quan hi ha un brot, els malalts no poden recórrer més de 100 metres fins al lavabo. Molts dels locals que formen part d'aquesta xarxa, per culpa de la pandèmia i les restriccions, ara mateix es troben tancats.